በሰኔ ወር በስራ ላይ የነበረው የነዳጅ ምርቶች የችርቻሮ መሸጫ ዋጋ በሃምሌ ወርም ይቀጥላል
አዲስ አበባ ሃምሌ 1/ 2005 (ዋኢማ)-  በሰኔ ወር በስራ ላይ የነበረው የነዳጅ ምርቶች የችርቻሮ መሸጫ ዋጋ በሃምሌ ወርም እንዲቀጥል መወሰኑን የንግድ ሚኒስቴር አስታወቀ።ሚኒስቴሩ ለዋልታ ኢንፎርሜሽን ማዕከል በላከው መግለጫ ላይ እንዳመለከተው በዓለም ገበያ ላይ የሚኖረውን የነዳጅ ሁኔታ መነሻ በማድረግ እንደ አስፈላጊነቱ ማስተካከያ ሊደረግ ይችላል።ላለፉት አስራ ሁለት ወራት የዓለም የነዳጅ ዋጋ እየጨመረ ቢመጣም መንግስት እስከ አሁን የነዳጅ ምርቶች የችርቻሮ መሸጫ ዋጋ በነበረበት እንዲቀጥል ሲወስን መቆየቱን ጨምሮ አስታውሷል።የዓለም የነዳጅ ዋጋ በእርግጠኝነት ለመገመት በማያስችል ሁኔታ በየወሩ የተለያዩ ገጽታዎችን እያሳየ ይገኛልም ብሏል ሚኒስቴሩ።